OpenLLM-France/wikimedia huggingface dataset:
# Sternarchorhynchus hagedornae

Sternarchorhynchus hagedornae és una espècie de peix pertanyent a la família dels apteronòtids.

## Descripció

* El mascle pot arribar a fer 24,9 cm de llargària màxima i la femella 20,6.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Perú.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Sternarchorhynchus higuchii

Sternarchorhynchus higuchii és una espècie de peix pertanyent a la família dels apteronòtids.

## Descripció

* Pot arribar a fer 24,6 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Brasil.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Vila-roia

Vila-roia (en xurro, Villarroya; en castellà i oficialment, Villarroya de los Pinares) és un municipi de la província de Terol, es troba a la comarca del Maestrat aragonès.

## Situació

Està situat en la comarca aragonesa del Maestrat, en la part septentrional de la serra de Gúdar, a la riba del riu Guadalope, a 1.337 metres d'altitud i a una distància de 51 km de la capital provincial, Terol, per la carretera A-226.

## Demografia

Com nombrosos altres municipis de la Província de Terol, i la província globalment, Vila-roia té una baixa densitat de població (al voltant de 3 hab/km²). Fa dècades que el municipi experimenta un gradual despoblament del seu territori, en paral·lel a l'envelliment dels seus habitants, com ha passat en nombrosos altres llocs de vocació principalment agrícola i ramadera, situats en les planes i serres de l'interior d'Espanya.
Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 |
| 1095 | 942 | 875 | 772 | 641 | 628 | 574 | 400 | 249 | 218 | 197 | 194 |

## Economia

Tradicionalment, ha viscut de l'agricultura i la ramaderia. Recentment, el turisme rural ha esdevingut una raó més per a visitar el municipi. En la rodalia es troben les pistes d'esquí de la Sierra de Gúdar. L'abundant caça i pesca en són atractius addicionals.

## Edificis notables

El poble de Vila-roia fou declarat Conjunto Histórico-Artístico el 1982. A les darreries del segle xvi i principis del xvii es bastiren diversos edificis nobles, coronats amb escuts antics i inscripcions.
* L'església gòtica de la localitat, construïda en 1459 i dedicada a la Mare de Déu de l'Assumpció, té un notable absis poligonal i una galería porticada. Ha experimentat diverses reparacions des de llavors. El cardenal de la Peña, que sempre va acollir el sommi de transformar-la en catedral, jau sepultat en el seu interior.
* En un extrem de la localitat es troben els vestigis del castell en runes que va pertànyer a Jaume I d'Aragó.
* L'ermita bastida en honor del patró del lloc, Sant Benó, se situa a la vora de la localitat.

## Festes

Se celebren dues festes patronals, una, el 16 de juny en honor de Sant Benó i l'altra, el 25 de juliol en honor de Sant Jaume.

## Personatges il·lustres

* El Cardenal Francisco de la Peña, fill il·lustre de la vila, va viure a una casa d'interès arquitectònic, dins del nucli urbà de Vila-roia.
* El general Narciso Alegre, general amb Cabrera, també fou veí de Vila-roia.

## Administració municipal i eleccions

L'alcalde de Vila-roia és en Vicente Manuel Carot Gil, del PP. La resta del consell municipal, format pels electes en les comicis municipals de 2007, està integrat per les següents persones:
* Juan Ramón López Ariño (Partido Popular)
* Amadeo Bueso (Partido Popular)
* Juan Ramón Blasco (Partido Popular)
* Arturo Martín (Partido Aragonés)
En les eleccions al Congrés dels Diputats, de març 2004, els resultats en el municipi foren els següents:
* PP: 71 vots (53,8%)
* PSOE: 40 vots (30,3%)
* PAR: 14 vots (10,6%)
* CHA: 4 vots (3,0%)
* IR: 2 vots (1,52%)
* CDS: 1 vot (0,76%)
# Exili espanyol a Mèxic

Les primeres onades de refugiats espanyols de la Guerra Civil van arribar a Mèxic en els vaixells Sinaia, Ipanema i Mexique. Els historiadors estimen que Mèxic va acollir a prop de 25.000 refugiats espanyols entre 1939 i 1942, gran part durant el govern del President Lázaro Cárdenas del Río. D'aquests refugiats s'estima que la "immigració intel·lectual" o d'"elit", es conformava d'una quarta part del total. Es destaca també que en major nombre van arribar a més: "competents obrers i camperols", així com militars, marins i pilots, homes i dones d'Estat, economistes i homes d'empresa.

## Primers grups

Però va ser des del 1937 que van començar a arribar els primers grups, al voltant de cinc-cents nens convidats per les autoritats mexicanes per protegir-los dels desastres de la guerra, i una trentena d'intel·lectuals per a qui es va fundar la famosa Casa d'Espanya a Mèxic, per poder realitzar investigacions i treballar en la seva especialitat lluny del conflicte.
D'acord amb la doctora Clara Lida:
    "Va ser Daniel Cosío Villegas -encarregat de negocis a Portugal- qui va tenir la idea que Mèxic havia d'acollir científics i intel·lectuals espanyols, perquè continuessin les seves activitats, mentre la República Espanyola lluitava contra el feixisme i es decidia el futur d'Espanya i en previsió que la República fos derrotada".
Els refugiats van ajudar a crear "La Casa d'Espanya a Mèxic", avui anomenada "El Colegio de México" i el "Fons de Cultura Econòmica", així com a reforçar el professorat de la "UNAM" i l'"IPN".
L'exili espanyol va enriquir al continent americà amb l'arribada de filòsofs com María Zambrano, els poetes León Felipe, Luis Cernuda i Juan Rejano, narradors com Francisco Ayan i Max Aub, els qui van allunyar amb bon humor la pena del desterrament.

## Llei de Memòria Històrica

Aproximadament uns 25.000 ciutadans mexicans, segons dades de l'Associació d'Exiliats Espanyols, podran adquirir la nacionalitat espanyola gràcies a la Llei de Memòria Històrica, una ambiciosa i complexa norma que aspira a reconèixer i ampliar els drets dels que van patir la Guerra Civil (1936-1939) i la repressió de la dictadura de Francisco Franco (1939-1975).
La llei que està vigent des del 28 desembre de 2008 regula l'obtenció de la nacionalitat per als fills i nets dels emigrants i exiliats de la Guerra Civil i el franquisme. Podran adquirir la nacionalitat espanyola els fills de pares o mares nascuts a Espanya i que actualment viuen a l'estranger, així com els nets de persones que van perdre o van haver de renunciar a la nacionalitat espanyola a conseqüència de l'exili.

## Bibliografia

* Hemerografia de l'exili espanyol a Mèxic, 1939-1950]
* Palacios-Rios. M. & J.A. Carrillo E. 2007. Faustino Miranda, un botànic espanyol apassionat per la Flora Mexicana. CIBIO-Institut d'Ecologia, A.C. Espanya-Mèxic. 193 pp.

## Vegeu també

* Immigració espanyola a Mèxic

## Enllaços externs

* Lázaro Cárdenas i els científics de l'exili espanyol a Mèxic Arxivat 2010-09-28 a Wayback Machine.
* BIOGRAFIES D'ESPANYOLS REFUGIATS COM A CONSEQÜÈNCIA DE LA GUERRA 1936-1939 Arxivat 2009-07-17 a Wayback Machine.

## Referències

* ↑ «NOVEDADES».
# Oulad Teima

Oulad Teima (en àrab أولاد تايمة, Ūlād Tāyma; en amazic ⴰⵡⵍⴰⴷ ⵜⴰⵢⵎⴰ, Wlad Tayma) o també Houara és un municipi de la província de Taroudant, a la regió de Souss-Massa, al Marroc. Segons el cens de 2014 tenia una població total de 89.387 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Franquícia

«Franquícia» té aquests significats:
* Franquícia o contracte de franquícia, contracte en que se cedeix el dret a l'explotació d'un negoci de productes o serveis prèviament prestigiats al mercat pels procediments de fabricació i de màrqueting del franquiciador emparats en patents, marques i saber fer
* Franquícia (privilegi), privilegi legal atorgat discrecionalment durant l'Antic Règim
* Franquícia de mitjans, classe de propietat intel·lectual que inclou els personatges, l'escenari i les marques registrades d'una obra original
# Michel Catteeuw

Michel Catteeuw (Wervik, 15 de febrer de 1910 - Kortrijk, 10 de gener de 1992) va ser un ciclista belga que fou professional entre 1932 i 1939.
Els seus èxits més importants foren en diferents proves d'un sól dia.

## Palmarès

* 1930
** 1r al Circuit del Port de Dunkerque
* 1932
** 1r a la París-Hénin Liétard
** 1r al Circuit del Port de Dunkerque
** 1r al G.P. del "Progrès de la Somme"
* 1933
** 1r al Tour del Pas de Calais
* 1934
** 1r a la París-Hirson
** 1r a la París-Cambrai
** 1r al G.P. del "Progrès de la Somme"
** 1r al Tour del Pas de Calais
* 1935
** 1r a la París-Hirson
** 1r a la Bourg-Ginebra-Bourg
* 1936
** 1r a Amiens
* 1939
** 1r al Circuit de la Vall de l'Aa

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Galápagos

«Galápagos» té aquests significats:
* Galápagos (Espanya), municipi espanyol a la província de Guadalajara a la comunitat autònoma de Castella-La Manxa
* Galápagos (novel·la), novel·la de Kurt Vonnegut sobre l'evolució biològica, publicada per primera vegada en anglès el 1985
* Dorsal Galápagos, frontera divergent que es troba entre la costa sud-americana i la triple cruïlla de la placa de Nazca, la placa de Cocos i la placa del Pacífic
* Illes Galápagos, arxipèlag al Pacífic que pertany a la República de l'Equador
* Placa de Galápagos, sector de l'escorça oceànica del Pacífic
* Província de Galápagos, província de l'Equador formada per les illes Galápagos
# Françoise Kubler

Françoise Kubler (1958) és una soprano operística francesa que s'ha distingit tant com a intèrpret de New Music com en el camp de la improvisació lliure.

## Carrera

Kubler, que va estudiar al Conservatori d'Estrasburg i després va conèixer Cathy Berberian i Dorothy Dorow, va fundar el conjunt Accroche Note el 1981 amb Armand Angster, una formació dedicada principalment a la improvisació. El seu repertori com a cantant clàssica va des de Franz Schubert fins al modernisme clàssic i el repertori contemporani. Ha treballat amb compositors com John Cage, Franco Donatoni, Iannis Xenakis, Robert Crumb i György Ligeti i orquestres de renom com lEnsemble InterContemporain o lIctus Ensemble, també dirigits per Pierre Boulez, David Robertson i Peter Eötvös.
Kubler ha estrenat nombroses composicions vocals, algunes de les quals també estan disponibles en la seva interpretació en discos, per exemple per Ivo Malec, Marc Monnet, Georges Aperghis, James Dillon, Annette Schlünz i Luca Francesconi. També va treballar amb improvisadors com Jean-Pierre Drouet i Hélène Breschand. Imparteix classes al Conservatori d'Estrasburg.

## Discografia seleccionada

* Accroche Note En Concert (ANJ 1984, amb Armand Angster, Barre Phillips, Jean-Michel Collet)
* Accroche Note Live in Berlin (FMP 1997, amb Armand Angster)
* Drouet • Sclavis • Kubler A l'Improviste (Signature 2003)

## Notes

* ↑ «Còpia arxivada». Arxivat de l'original el 2017-08-23. [Consulta: 11 febrer 2021].

## Enllaços externs

* https://www.cirm-manca.org/fiche-artiste.php?ar=204 Centre national de création musicale
* https://www.francemusique.fr/emissions/l-improviste/francoise-kubler-et-eve-risser-en-concert-pour-l-improviste-radio-france-34443
* http://www.belleilemusique.com/francoise-kubler/
# Fàstics

Els fàstics són uns breus diàlegs humorístics entre un jove i una noia, que comencen amb unes frases de compliment del noi, a les quals respon la noia amb desdeny. A partir d'aquí, la peça es converteix en un intercanvi d'insults tan exagerats i imaginatius que tenen un efecte humorístic en l'auditori.
La majoria dels fàstics són redactats en romanç de 7 o 8 síl·labes, encara que, com tota la literatura popular, contenen freqüents irregularitats en el metre i en la rima.
Durant el segle xix es van fer moltes edicions i reimpressions d'aquestes peces de literatura de canya i cordill, algunes de les quals són:
* Festeix nou entre un fadrí y una doncella: los fàstichs. Barcelona: Imp. de D. Narciso Ballès, 1843.
* "Festeix nou entre un fadrí y una donsella: fàstichs nous y divertits compostos per un jermà o cusí d'en Carnestoltas, que podria ser un bon poeta llamusí, perquè hi ha tan de aquí a Bañoles com de Bañoles aquí ...", dins el Manual del festejador y de la festejadora. Barcelona: I. Estivill, 1847 (pàg. 79-88).
* Los fàstichs: desesperat festeix entre un fadrí y una donsella. Barcelona: en casa Juan Llorens, reimprès en la imp. de Josep Tauló, 1861.
* Los fàstichs entre un fadrí y una donzella. Barcelona: Imp. de D. Narciso Ramírez y Compª, 1877.
L'equivalent castellà dels fàstics són les matraques, la majoria de les quals són també editades a Catalunya. El títol d'una d'elles ens explica per què es feien servir servir tant els fàstics com les matraques:
És a dir, es llegien o representaven després d'un àpat o una festa, probablement a càrrec d'un jove i una noia, per riure i fer tabola.
També es conserva manuscrita una matraca en català atribuïda al valencià Joan Baptista Escorigüela (1753-1810), la Matraca d'un mossot i un estudiant, recentment publicada.

## Vegeu també

* Col·loqui

## Referències

* Maria Rosa Serra Milà, La tradició barroca del fàstics entre un fadrí i una donzella, dins Actes del IV Congrés d'Història de Girona, "La Girona del barroc. El Barroc català" (Girona, 24, 25 i 26 de novembre de 2011). "Annals de l'Institut d'Estudis Gironins", vol LIII, 2012, pàg. 589-602.
* Un Cabàs de rialles : entremesos i col·loquis dramàtics valencians del segle XVIII, edició i pròleg de Gabriel Sansano i Belso. Valls : Cossetània, 2009, pàg. 187-196.
* Col·loquis eròtico-burlescos del segle XVIII, introducció i edició de Joaquim Martí Mestre. València : Alfons el Magnànim [etc.], 1996, pàg. 136-144.
Viccionari
# Gabriele Schöpe

Gabriele Schöpe (Dresden, 2 d'abril de 1944) és una saltadora alemanya, ja retirada, que va competir sota bandera de la República Democràtica Alemanya durant la dècada de 1960.
En el seu palmarès destaquen dues medalles de bronze en la prova del salt de palanca de 10 metres del Campionat d'Europa de natació de 1962 i 1966. El 1967 va guanyar el seu únic títol nacional d'Alemanya de l'Est. El 1960 va prendre part en els Jocs Olímpics d'Estiu de Roma, on fou quinzena en la prova de palanca del programa de salts.

## Referències

* ↑ «European Swimming Championships (Women)». [Consulta: 5 febrer 2022].
* 1 2 «Olympedia – Gabriele Schöpe». [Consulta: 5 gener 2022].
# Gabriele Wohmann

Gabriele Wohmann (Darmstadt, 1932 - 22 de juny de 2015) va ser una escriptora alemanya.
Va estudiar germanística i música a Frankfurt i va ser professora durant un temps a l'illa de Langeoog. La seva obra critica les servituds de la vida quotidiana i de la família.

## Obra
### Reculls de narracions

* Mit einem Messer (‘Amb un ganivet’, 1958)
* Selbstverteidigung (‘Autodefensa’, 1971)

### Novel·la

* Schönes Gehege (‘Bell clos', 1975)
* Früherbst in Badenweiler (‘Principi de tardor a Badenweiler’, 1978)
* Ausflug mit der Mutter (‘Excursió amb la mare’, 1976), de caràcter autobiogràfic.

## Referències

* ↑ «Gabriele Wohmann». Gran Enciclopèdia Catalana. Barcelona: Grup Enciclopèdia Catalana.
# Gavarnia

Gavarnia, allà hi ha un circ muntanyós amb aquest nom (en francès Gavarnie, de: 'Gave' n. m. XIV$^e$ siècle. Emprunté de l'ancien gascon gabe, gave. aux torrents, aux cours d'eau descendant des montagnes, dans le Béarn et la Bigorre. Le gave de Pau. Le gave d'Oloron. -Académie française) és un municipi francès, situat al departament dels Alts Pirineus, a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 121 | 167 | 162 | 169 | 177 | 164 | 155 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Bruzaud | |

## Referències

* ↑ Toponímia occitana

## Enllaços externs

* Panorames 360 del circ de Gavarnia
* Webcam a Gavarnia
# Gavarret (Aragó)

Gavarret (català) o Gabarret (castellà) és un despoblat a 1.200 msnm al municipi de Bonansa, a la comarca aragonesa de la Ribagorça oriental (província d'Osca). Actualment està deshabitat. Hi ha una església romànica en molt mal estat de conservació. S'hi accedeix des de Sirès per una pista sense asfaltar i també per Bonansa on hi ha una pista que no és practicable.

## Referències

* ↑ «Gavarret (Aragó)». Gran Enciclopèdia Catalana. Barcelona: Grup Enciclopèdia Catalana.
# Galaxian

Galaxian (ギャラクシアン, Gyarakushian) és una màquina recreativa que va ser fabricada per Namco l'octubre de 1979. Va ser publicat per Namco al Japó i importat a l'Amèrica del Nord per Midway el desembre. És un joc acció fixe on el jugador controla una nau espacial a la part inferior de la pantalla, i dispara als enemics descendint en diverses direccions, va ser dissenyat per competir amb el joc anterior també amb èxit Space Invaders de Taito Corporation (que va ser llançat l'any anterior, i també importat als Estats Units per Midway Games).
El joc va ser altament popular després del seu llançament. Va generar una continuació d'èxit, Galaga, el 1981, i el menys conegut Gaplus i Galaga '88 el 1984 i 1987 respectivament, així com molts ports posteriors i adaptacions. Juntament amb la continuació immediata, va ser un dels jocs més populars durant la l'edat d'or de les màquines recreatives.

## Referències

* ↑ «Galaxian» (en anglès). IMDB, 01-12-1979. [Consulta: 30 abril 2018].

## Enllaços externs

* Galaxian al Killer List of Videogames
* Galaxian a la BBDD Arcade History
* Galaxian per a l'Atari 2600 a Atari Mania
# George Observatory

El George Observatory és un observatori astronòmic situat al parc estatal Brazos Bend Park, a Needville, Texas. Consta de tres telescopis amb cúpula, amb obertures de 35.56, 45.72 i 91.44 centímetres (14, 18 i 36 polzades, respectivament). El més gran, batejat com a Gueymard Research Telescope, es tracta d'un dels telescopis oberts al públic general més grans dels Estats Units. El George Observatory es tracta d'una instal·lació satèl·lit del Houston Museum of Natural Science, i està enfocat sobretot al gran públic, amb exposicions i tallers dirigits a escoles.

## Referències

* ↑ «George Observatory» (en anglès). The Houston Museum of Natural Science. [Consulta: 24 setembre 2019].
# Sternarchorhynchus inpai

Sternarchorhynchus inpai és una espècie de peix pertanyent a la família dels apteronòtids.

## Descripció

* Pot arribar a fer 22,2 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Brasil.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* 1 2 De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)

## Enllaços externs

* AQUATAB
# Referèndum constitucional de Cuba de 1976

A Cuba es va celebrar un referèndum constitucional el 15 de febrer de 1976 per a aprovar la introducció d'una llarga sèrie de modificacions en la carta magna. D'acord amb els informes oficials, els textos de la nova constitució van ser discutits per aproximadament 6.216.000 de ciutadans.
Tots els ciutadans majors de 16 anys van ser convocats a votar, a través del sufragi lliure, directe i secret.En total, es van modificar 60 dels 141 articles. El nivell d'aprovació del nou text va ser del 97,7% dels vots emesos. D'un total de 5.717.266 electors, van exercir el vot 5.602.973 per a un 98% d'assistència a les urnes.

## Referències

* 1 2 Nohlen, Dieter (2005) Elections in the Americas: A data handbook, Volume I, p197 ISBN 9780199283576
* ↑ «Elections and Events 1976-1989» (en anglès). UC San Diego. Arxivat de l'original el 3 de juliol de 2014. [Consulta: 26 juliol 2011].
# Sparsbach

Sparsbach (en alsacià Spàrschbàch) és un municipi francès, situat a la regió del Gran Est, al departament del Baix Rin. L'any 2005 tenia 248 habitants. Limita al nord amb Wimmenau, a l'est amb Weinbourg i Ingwiller, al sud amb Weiterswiller, al sud-oest amb la Petite-Pierre i a l'oest amb Erckartswiller.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 153 | 156 | 164 | 157 | 152 | 191 |

## Administració

Llista d'alcaldes :
| Període | Identitat | Partit |
| 2001- | Georges Deiss | |
# TRS-80 Color Computer 2

El microordinador RadioShack TRS-80 Color Computer 2 (o CoCo 2) va ser el successor del CoCo original. Va mantenir la mateixa carcassa blanca i el teclat millorat de la versió 3 del model 1. Algunes de les últimes versions del Coco 2 disposaven d'una memòria ROM de 16 KiB, contenint l'«Extended Color Basic».
El 1986, va ser substituït pel TRS-80 Color Computer 3.

## Especificacions tècniques

| Parts | Especificacions |
| UCP | Motorola 6809 a 0,895 MHz (o 1,79 MHz) |
| RAM | 16 KiB - 64 KiB (màx.) |
| ROM | 8 KiB - 16 KiB |
| Teclat | mecànic, 53 tecles |
| Monitor | televisor; mode text: 32 x 16; mode gràfic: 256 x 192 pixels; 9 colors |
| So | un canal |
| Ports | 1 port sèrie RS232, 2 ports de joystick, port de cartutx, ports de casset |
| Emmagatzematge | casset (1500 bauds) o 1-4 disqueteres (5,25", 156 KiB) |

## Referències

* ↑ CoCo2 Arxivat 2008-12-04 a Wayback Machine.(anglès)

## Vegeu també

* Prológica CP 400

## Enllaços externs

* Tandy TRS-80 Color Computer 2 Arxivat 2017-12-27 a Wayback Machine.(anglès)
* TRS-80 Color Computer 2(anglès)
# Valmiro Lopes Rocha

Valmiro Lopes Rocha, Valdo, (nascut a Villablino el 23 d'abril de 1981) és un exfutbolista castellanolleonès que jugava com a migcampista. Fou internacional per Cabo Verde.

## Clubs

| Club | Any |
| Pozuelo de Alarcón | 1993-2001 |
| Reial Madrid | 2001-2002 |
| Reial Madrid Castella | 2002 |
| Club Atlético Osasuna | 2003-2007 |
| RCD Espanyol | 2007-2009 |
| Màlaga CF | 2009-2010 |
| Llevant UE | 2010-2012 |
| CF Atlante | 2012- 2013 |
| Racing de Santander | 2015 - ? |

## Palmarès

| Títol | Club | Any |
| Lliga de Campions de la UEFA | Reial Madrid CF | 2001-2002 |
| Supercopa d'Europa | Reial Madrid CF | 2002 |

## Referències

* ↑ «Perfil i estadístiques de Valdo» (en anglès). transfermarkt.de.